**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.12.2023, ora 08.00 – 10.12.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 10.12.2023, ora 07.00**

**RÂURI**

**Debitele au fost în general staționare**, exceptând râurile din bazinele hidrografice: Vișeu, Iza, Tur, Someș, Crasna, Barcău, Crişuri, Mureș (exceptând râurile din bazinele Târnavelor), Bega Veche, Bega, Timiș, Bârzava, Moravița și cursul superior al Prutului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari pe râurile din bazinele hidrografice: Vișeu, Iza, Tur, Someș, Crasna, Barcău, Crișul Repede, Mureș, Timiș, Bârzava, Caraș, Nera, în bazinele superioare ale Jiului, bazinul superior și mijlociu al Oltului, cursul superior și mijlociu al Trotușului, cursurile superioare ale Bistriței, Sucevei, Prutului şi mai mici (sub 30%) pe râurile din bazinele hidrografice: Moravița, Bârlad, Jijia și pe unii afluenți din bazinul Trotușului și din bazinul inferior al Jiului.

Formațiunile de gheață (gheață la maluri, pod de gheață) existente pe râurile din zonele montane din Moldova s-au menținut fără modificări importante.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general staționare**, exceptând râurile din bazinele hidrografice: Vișeu, Iza, Tur, Someș,Crasna, Barcău, Crișuri, Mureș, Bega Veche, Bega, Timiș, Bârzava, Moravița, Caraș, Nera, Cerna, unde vor fi în scădere ușoară.

Sunt posibile creșteri ușoare de niveluri și debite pe unele râuri mici din zonele de deal și de munte, mai ales pe cele din vestul și sud-vestul țării, ca urmare a precipitațiilor lichide prognozate și a cedării apei din stratul de zăpadă.

Formațiunile de gheață (gheață la maluri, năboi, pod de gheață) existente se vor menține fără modificări importante.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 09-10.12.2023 **a fost** î**n creştere, având valoarea de** **8200 m3/s**, peste media multianuală a lunii **decembrie 5200 m3/s.**

În aval de Porţile de Fier debitele au fost în creștere ușoară.

**Debitul la intrarea în ţară** (secţiunea Baziaş) **va fi staţionar (8200 m3/s).**

În aval de Porţile de Fier debitele vor fi în ușoară creştere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.5 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 1.586 mc/s;

Debitul râului Crișul Alb în secțiunea Crișcior este 2,272 mc/s.

**2.** **Situaţia meteorologică în intervalul 09.12.2023, ora 09.00 –10.12.2023, ora 06.00**

**În ţară,** în cea mai mare parte a teritoriului vremea s-a menținut rece și închisă, cu nebulozitate joasă persistentă și pe spații mici burniță și fulguieli, ce au favorizat izolat, în special în estul și centrul Munteniei, depuneri de polei. Local în Crișana, Banat, Muntenia și nordul Moldovei și pe arii restrânse în rest, în special în primele ore și din nou începând din orele serii, s-a semnalat și ceață, asociată în Subcarpații Moldovei și Subcarpații Getici cu chiciură. Excepție au făcut pe timpul zilei zonele montane, mai ales de peste 1200 m, unde cerul a fost mai mult senin, precum și areale restrânse din partea de vest a teritoriului, în special la deal, unde în jurul amiezii au fost intervale de înseninare, condiții în care valorile termice au fost apropiate sau peste normele perioadei. Vântul a suflat slab și moderat, cu intensificări pe litoral și în deltă (izolat rafale de peste 50...55 km/h), iar în a doua parte a intervalului și pe crestele Carpaților Meridionali. Este strat de zăpadă în cea mai mare parte a zonei montane, unde aseară la ora 20 măsura, pe *platformele stațiilor meteorologice,* până la 45 cm în Munții Călimani, local în Moldova (până la 7 cm) și doar pe suprafețe mici în estul Munteniei și al Transilvaniei (până la 3...4 cm). Temperaturile maxime s-au încadrat între -5 grade la Cotnari și 7 grade la Caransebeș, iar la ora 6 valorile termice erau cuprinse între -7 grade la Rădăuți și Suceava și 3 grade la Moldova Nouă.

**Observaţie**: în intervalul de diagnozăau fost în vigoare 17 atenționări cod galben pentru fenomene meteorologice periculoase imediate, 6 emise de către CNPM București pentru Muntenia, 3 de către SRPV Sibiu, 3 de către SRPV Timișoara, 3 de către SRPV Bacău și 2 de către SRPV Constanța.

**La Bucureşti** vremea s-a menținut rece și închisă, cu nebulozitate joasă persistentă. În zona periurbană, în orele dimineții, s-a semnalat burniță care a depus polei. Vântul a suflat slab. Temperatura maximă a fost de 0 grade, iar la ora 6 temperatura era de 1 grad.

**3. Prognoza meteorologică în intervalul 10.12.2023, ora 09.00–11.12.2023, ora 9.00**

**În ţară** vremea se va menține predominant închisă în zonele joase din sudul și estul teritoriului, unde nebulozitatea va fi în general persistentă și local va fi ceață, trecător asociată cu burniță, mai ales dimineața și noaptea. În celelalte regiuni ceața va fi prezentă pe arii mai restrânse, însă cerul se va înnora treptat și, cu precădere în a doua parte a zilei

și la începutul nopții vor fi precipitații slabe; mai ales ploi în Banat și Crișana, ninsori în Maramureș și mixte pe arii restrânse în Transilvania și nord-vestul Olteniei. Izolat vor fi depuneri de polei. La munte cerul va fi variabil, temporar cu înnorări mai ales în orele serii, când va ninge slab în Carpații Occidentali și pe arii restrânse în restul masivelor. Vântul va sufla slab și moderat, cu unele intensificări în zona montană înaltă și trecător în vestul țării. Temperaturile maxime se vor încadra între -2 și 8 grade, iar cele minime în general între -5 și 3 grade.

**La Bucureşti** cerul va fi mai mult noros, iar vântul va sufla în general slab. Temperatura maximă va fi de 3...4 grade, iar cea minimă va fi de -1...0 grade. Trecător, mai ales noaptea vor fi condiții de ceață.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au au fost semnalate evenimente deosebite.

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**